*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**« » ———————2025 թվականի N – Ն**

**Հայաստանի Հանրապետության կառավարության 2015 թվականի ՄԱՐՏԻ 19-Ի N 596-Ն որոշման մեջ ԼՐԱՑՈՒՄՆԵՐ կատարելու մասին**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության 2015 թվականի մարտի 19-ի «Հայաստանի Հանրապետությունում կառուցապատման նպատակով թույլտվությունների և այլ փաստաթղթերի տրամադրման կարգը հաստատելու և Հայաստանի Հանրապետության կառավարության մի շարք որոշումներ ուժը կորցրած ճանաչելու մասին» N 596-Ն որոշման (այսուհետ՝ որոշում) մեջ կատարել հետևյալ լրացումները․

1) որոշման N 1 հավելվածի 173-րդ կետը «շինարարական-մոնտաժային» բառերից հետո լրացնել «ու Հայաստանի Հանրապետության քաղաքաշինության կոմիտեի նախագահի հրամանով հաստատված ցանկում ներառված ներքին հարդարման» բառերը․

2) որոշման N 5 հավելվածում․

ա․ Ձև N 1-2-ը լրացնել հետևյալ բովադակությամբ նոր՝ 18.1-ին կետով․

18.1. Ներքին հարդարման աշխատանքների

վերաբերյալ պահանջներ ————————————————————

(բազմաբնակարան շենքերի դեպքում նշվում են

ՀՀ քաղաքաշինության կոնիտեի նախագահի

հրամանով հաստատված ցանկում ներառված

ներքին հարդարման աշխատանքերի

նախատեսման վերաբերյալ պահանջներ)․

բ․ Ձև N 3-2-ը «համարվում է ավարտված» բառերից հետո լրացնել «(այդ թվում՝ ՀՀ քաղաքաշինության կոմիտեի նախագահի հրամանով հաստատված ցանկում ներառված ներքին հարդարման աշխատանքները)» բառերը։

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից և տարածվում է սույն որոշումն ուժի մեջ մտնելուց հետո ճարտարապետահատակագծային առաջադրանք (նախագծման թույլտվություն) ստացած ծրագրերի վրա։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ՆԻԿՈԼ ՓԱՇԻՆՅԱՆ